23.5.2022
DA
Den Europæiske Unions Tidende
L 144/129
PEFCR'en skal angive, om brugeren af PEFCR'en skal beregne og rapportere delindikatorerne for klimaændringer særskilt (se afsnit A.4.2.9).
PEFCR'en skal angive den version af EF-referencepakken, der skal anvendes (11).
A.3.2.7.
Y d e r l i ge r e o p l y s n i n ge r
A.3.2.7.1.
Y d e r l i ge r e m i l j ø o p l y s ni n ge r PEFCR'en skal angive, hvilke yderligere miljøoplysninger der skal rapporteres, og om disse er obligatoriske eller anbefalede yderligere miljøoplysninger.
Anvendelsen af "bør" krav skal undgås.
Yderligere miljøoplysninger må kun medtages, hvis PEFCR'en angiver den metode, der skal anvendes til beregningen heraf.
Biodiversitet I forbindelse med udviklingen af en PEFCR skal biodiversitet behandles under yderligere miljøoplysninger gennem følgende procedure: (a) Når den første og den anden PEF-RP-undersøgelse udføres, skal det tekniske sekretariat vurdere relevansen af biodiversitet for de produktunderkategorier, der er omfattet af PEFCR'en.
Denne vurdering kan baseres på ekspertvurderinger, være LCA-baseret eller afledes på andre måder, der allerede er indført inden for den sektor, der dækker produktgruppen.
Vurderingen skal forklares tydeligt i et særligt afsnit i den første og anden PEF-RP-rapport.
(b) På grundlag af ovenstående skal det klart forklares i PEFCR'en, om biodiversitet anses for relevant eller ej.
Hvis det tekniske sekretariat fastslår, at der er betydelig indvirkning på biodiversiteten, skal det beskrives, hvordan brugeren af PEFCR'en skal vurdere og rapportere indvirkninger på biodiversiteten, som yderligere miljøoplysninger.
Det tekniske sekretariat kan angive, hvordan biodiversitet skal vurderes og rapporteres i PEFCR'en (hvis det er relevant), men det kan også ske ved: 1. at udtrykke indvirkningen (eller den undgåede indvirkning) på biodiversiteten som den procentdel af materiale, der stammer fra økosystemer, som er blevet forvaltet med henblik på at bevare eller forbedre betingelserne for biodiversitet.
Dette skal derefter dokumenteres ved regelmæssig overvågning og rapportering af biodiversitetsniveauer, -gevinster eller -tab (f.eks.
mindre end 15 % tab af artsrigdom som følge af forstyrrelser, men det tekniske sekretariat kan fastsætte sit eget niveau, hvis dette er velbegrundet).
Vurderingen bør vedrøre materialer, der ender i slutprodukterne, og materialer, der er blevet anvendt i produktionsprocessen, f.eks.
trækul, der anvendes i stålproduktionsprocesser, eller soja, der anvendes som foder til køer, der producerer mejeriprodukter, osv.
2. at rapportere procentdelen af sådanne materialer, for hvilke der ikke kan findes sporbarhedsoplysninger 3. at anvende et certificeringssystem som proxy.
Det tekniske sekretariat skal afgøre, hvilke certificerin­ gsordninger der giver tilstrækkelig dokumentation til at sikre opretholdelsen af biodiversiteten, og beskrive de anvendte kriterier (12).
A.3.2.7.2.
Y d e r l i ge r e t e k n i s k e o p l y s n i n ge r PEFCR'en skal indeholde en liste over de yderligere tekniske oplysninger, der skal/bør/kan rapporteres.
Hvis det undersøgte produkt er et mellemprodukt, skal der i PEFCR'en anmodes om følgende yderligere tekniske oplysninger: 1.
Det biogene kulstofindhold ved fabriksdøren (fysisk indhold og tildelt indhold) skal rapporteres i PEFundersøgelsen.
Hvis det stammer fra naturskov, skal PEFCR'en kræve, at de tilsvarende kulstofemissioner modelleres sammen med den elementære strøm "(ændret arealanvendelse)". 2.
Det genanvendte indhold (R1) skal rapporteres. 3.
Resultater med anvendelsesspecifikke A-værdier fra formlen for cirkulært fodaftryk, hvis det er relevant.
(11) Findes på http://eplca.jrc.ec.europa.eu/LCDN/developer.xhtm.
(12) En nyttig oversigt over standarder findes på http://www.standardsmap.org/.